Ghuba ya Biskaya (kwa Kiingereza: Bay of Biscay) ni ghuba kubwa ya Atlantiki ya kaskazini-magharibi inayopakana na Ufaransa na Hispania. Jina linatokana na nchi ya Wabaski wanaoishi pande zote mbili za mpaka wa nchi hizo. Ghuba ya Biskaya inajulikana kwa dhoruba kali na mawimbi makubwa yaliyosababisha ajali nyingi za meli. Siku hizi usalama umeboreshwa kwa msaada wa teknolojia ya kisasa.